17. ΝΟΜΟΘΕΤ. ΔΙΑΤΑΓΜΑ υπ’ αριθ. 427  της 18 Μαίου/20 Ιουν. 1974 (ΦΕΚ Α΄ 170) Περί κυρώσεως της συναφθείσης εν Βιέννη δι’ ανταλλαγεισών από 3.1.1972 και 22.3.1972 ρηματικών διακοινώσεων Συμφωνίας μεταξύ Ελλάδος και Αυστρίας, περί αμοιβαίας αναγνωρίσεως των αδειών ικανότητος οδηγών αυτοκινήτων. Άρθρον 1ον Κυρούται και κτάται ισχύν Νόμου η περί αμοιβαίας αναγνωρίσεως των αδειών ικανότητος οδηγών αυτοκινήτων συναφθείσα εν Βιέννη μεταξύ Ελλάδος και Αυστρίας Συμφωνία δι’ ανταλλαγεισών από 3/1/1972 και 22/3/1972 ρηματικών διακοινώσεων, ων τα κείμενα έπονται εν πρωτοτύπω εις την γερμανικήν γλώσσαν και εν μεταφράσει εις την ελληνικήν; ΟΜΟΣΠΟΝΔΙΑΚΟΝ ΥΠΟΥΡΓΕΙΟΝ ΕΞΩΤΕΡΙΚΩΝ Στοιχεία Εγγρ. 152.679-8/71 ΡΗΜΑΤΙΚΗ ΔΙΑΚΟΙΝΩΣΙΣ Το Ομοσπονδιακόν Υπουργείον Εξωτερικών αναφερόμενον εις την υπ’ αριθ. 938/S από 17 Μαΐου 1971 Ρηματικήν Διακοίνωσιν ως και τας επί του θέματος διεξαχθείσας συνομιλίας μετά των κ.κ. Πετρουνάκου (Συμβούλου Πρεσβείας) και Ζαφειράκη (Ακολούθου Πρεσβείας), έχει την τιμήν να γνωρίση τα ακόλουθα: Λαμβανομένου υπ’ όψιν ότι αι εν χρήσει σήμερον εν Ελλάδι άδειαι ικανότητος οδηγών δεν ταυτίζονται προς το εν Παραρτήματι 9, της Συμβάσεως Γενεύης επί Οδικών Μεταφορών, υπόδειγμα, δεν πληρούν τας προϋποθέσεις κατά παρ. 84 σημ. 1 του από 1967 «Περί Αυτοκινήτων Οχημάτων» Νόμου. Προκειμένου όθεν όπως διευκολυνθή η μεταξύ αμφοτέρων Κρατών συγκοινωνία, γνωστοποιείται ότι αι Αυστριακαί Αρχαί προτίθενται όπως, δι’ όσον χρόνον αι ελληνικαί άδειαι  ικανότητος  οδηγών απέχουν  του  κατά τα άνω υπο(Μετά την σελ. 402,02) Σελ.402,03 Τεύχος 543-Σελ.93 Διεθνείς Μεταφορές Επιβατών και Εμπορευμάτων 21.Θ.α.17 δείγματος, αναγνωρίζουν την εγκυρότητα τούτων δι’ οδήγησιν οχημάτων επί οδών ελευθέρας κυκλοφορίας και δια διάστημα μέχρι προ λήξεως έτους από της εισόδου του οχήματος εντός της αυστριακής επικρατείας, προϋποτιθεμένου ότι αι προρρηθείσαι άδειαι θα επιδεικνύωνται ομού μετά γερμανικής μεταφράσεως εκδοθείσης υπό : α)Αυστριακής επισήμου αντιπροσωπευτικής Αρχής εξωτερικού,  β)Παραρτήματος αυστριακής Υπηρεσίας Προωθήσεως Τουρισμού, γ)αλλοδαπής Λέσχης αυτοκινήτου, μέλους της WORLD TOURING AND AUTOMOBILLE ASSOCIATION (Διεθνούς Λ.Π.Α.) ή  δ)της αυστριακής Λέσχης Αυτοκινήτου, Δικύκλου και Περιηγήσεων, (OAMTC), την Ομοσπονδίαν Αυτοκινητιστών-Μοτοσυκλεττιστών - Ποδηλατιστών Αυστρίας (ARBO) ή παράρτημα των ανωτέρω οργανισμών. Προϋπόθεσις δια τα ανωτέρω είναι και η από ελληνικής πλευράς αμοιβαία αναγνώρισις ως εγκύρων των – καθ’ υπόδειγμα Παραρτήματος 9 Συμβάσεως Γενεύης επί Οδικών Μεταφορών εκδοθεισών – αυστριακών αδειών ικανότητος οδηγών, δι’ ων φέρωνται εφωδιασμένοι οι εξ Αυστρίας (μέχρις 1 έτος) εντός της ελληνικής επικρατείας, μη κρινομένης του λοιπού αναγκαίας της κατοχής διεθνούς αδείας ικανότητος οδηγού καθ’ υπόδειγμα Παραρτήματος 10 της Συμβάσεως Γενεύης επί Οδικών Μεταφορών. Το Ομοσπονδιακόν Υπουργείον θα ανεγνώριζε ως μεγίστην του υποχρέωσιν της κατά το συντομώτερον δυνατόν λήψεως ευνοϊκών σχολίων επί των ανωτέρω και δράττεται αυτής της ευκαιρίας δια να ανανεώση την προς την Ελληνικήν Βασιλικήν Πρεσβείαν βαθυτάτην εκτίμησίν του. Βιέννη, 3.1.1972 Προς την  Ελληνικήν Βασιλικήν Πρεσβείαν , Β ι έ ν ν η ν ΕΛΛΗΝΙΚΗ ΒΑΣΙΛΙΚΗ ΠΡΕΣΒΕΙΑ       ΕΝ ΒΙΕΝΝΗ Αριθ. 4224.82. ΡΗΜΑΤΙΚΗ ΔΙΑΚΟΙΝΩΣΙΣ Η Ελληνική Βασιλική Πρεσβεία αναφερομένη εις την υπό στοιχεία 152.679-8/71 και ημερομηνίαν 3.1.1972 Ρηματικήν Διακοίνωσιν – αφορώσαν εις την αναγνώρισιν εγκυρότητός των, υπό των οικείων Αρχών αμφοτέρων Κρατών εκδοθεισών, αδειών ικανότητος οδηγών, προς οδήγησιν αυτοκινήτων επί οδών ελευθέρας κυκλοφορίας, δια χρονικόν διάστημα μέχρι προ λήξεως έτους από εισόδου του οδηγού εντός της επικρατείας του ετέρου Κράτους – έχει την τιμήν να γνωρίση εις το Ομοσπονδιακόν Υπουργείον Εξωτερικών, ότι, αι ελληνικαί Αρχαί συμφωνούν όπως, αι εν χρήσει σήμερον εν Ελλάδι άδειαι ικανότητος οδηγών προκειμένου όπως, δυνάμει των ανωτέρω, αναγνωρισθούν ως έγκυροι εν Αυστρία επιδεικνύωνται μετά γερμανικής μεταφράσεως εκδοθείσης υπό: α)αυστριακής επισήμου αντιπροσωπευτικής Αρχής εξωτερικού,  β)παραρτήματος αυστριακής Υπηρεσίας Προωθήσεως Τουρισμού,  γ)αλλοδαπής Λέσχης Αυτοκινήτου, μέλους της WORLD TOURING AND AUTOMOBILLE ASSOCIATION (Διεθνούς Ομοσπονδίας Περιηγήσεων και Αυτοκινήτου), ή  δ)της Αυστριακής Λέσχης Αυτοκινήτου, Δικύκλου και Περιηγήσεων (OAMTC), της Ομοσπονδίας Αυτοκινητιστών – Μοτοσυκλεττιστών – Ποδηλάτων Αυστρίας, ή παραρτήματος τούτων. Σελ.402,04 Τεύχος 543-Σελ.94 Η Πρεσβεία εξουσιοδοτήθη να γνωρίση επίσης ότι και εκ πλευράς ελληνικής θα αναγνωρίζεται αμοιβαίως η εγκυρότης των εν Αυστρία σήμερον εν χρήσει ευρισκομένων αδειών ικανότητος οδηγών, εκδοθεισών καθ’ υπόδειγμα 9 της Συμβάσεως Γενεύης επί Οδικών Μεταφορών, ως εκ τούτου δε κατοχή διεθνούς Αδείας Ικανότητος Οδηγού του λοιπού δεν θα απαιτείται αμφοτέρωθεν. Προκειμένου όπως αι οικείαι Αρχαί ενημερωθούν εγκαίρως, η εν λόγω ρύθμισις τίθεται εν ισχύϊ από 2 Μαΐου 1972. Περαιτέρω, διαβιβάζεται αίτημα δια την παραχώρησιν 5 υποδειγμάτων αυστριακών αδειών ικανότητος οδηγών, προς προώθησίν των μέχρι των αρμοδίων Ελληνικών Υπηρεσιών. Η Ελληνική Βασιλική Πρεσβεία θα ανεγνώριζεν ως μεγίστην υποχρέωσιν την κατά το συντομώτερον δυνατόν λήψιν ευνοϊκών σχολίων επί των ως άνω και δράττεται αυτής της ευκαιρίας ίνα ανανεώση την προς το Ομοσπονδιακόν Υπουργείον Εξωτερικών βαθυτάτην εκτίμησίν της. Βιέννη 22 Μαρτίου 1972 Προς το  Ομοσπονδιακόν Υπουργείον Εξωτερικών  Τμήμα Οικονομικόν – πολιτικόν,  Βιέννη ΟΜΟΣΠ. ΥΠΟΥΡΓΕΙΟΝ ΕΞΩΤΕΡΙΚΩΝ  Στοιχεία Εγγρ. 116.377-8/72 ΡΗΜΑΤΙΚΗ ΔΙΑΚΟΙΝΩΣΙΣ Προς την  Βασιλικήν Ελληνικήν Πρεσβείαν,      Βιέννην Αναφορικώς με την υπ’ αριθ. 4224.82 από 22.3.1972 Ρηματικήν Διακοίνωσιν, το Ομοσπονδιακόν Υπουργείον Εξωτερικών, έχει την τιμήν να γνωρίση ότι εξ αυστριακής πλευράς υφίσταται το σύμφωνον δια την αποδοχήν της 2ας Μαΐου 1972, ως ημερομηνίας θέσεως εν ισχύϊ της ρυθμίσεως, ως αύτη προβλέπεται εντός της προρρηθείσης Ρηματικής Διακοινώσεως και τοιαύτης του καθ’ ημάς Υπουργείου υπό στοιχεία 152.672 8/72 και ημερομηνίαν 3.1.1972. Η κατά τα άνω ρύθμισις πραγματεύεται την εξ αυστριακής πλευράς αναγνώρισιν εγκυρότητος των εν χρήσει σήμερον εν Ελλάδι αδειών ικανότητος οδηγών, επί εν έτος από εισόδου του οδηγού μετά του οχήματος εντός της αυστριακής επικρατείας, προϋποτιθεμένου προς τούτοις ότι εκάστη τοιαύτη άδεια θα επιδεικνύεται μετά γερμανικής μεταφράσεως κατά τους υπό α)-δ)ορισμούς αμφοτέρων των ανωτέρω Ρηματικών Διακοινώσεων. Εκ παραλλήλου πραγματεύεται και την εξ ελληνικής πλευράς αναγνώρισιν ως εγκύρων των εν Αυστρία- κατά το υπόδειγμα του Παραρτήματος 9 της εν Γενεύη υπογραφείσης Συμβάσεως Οδικών Μεταφορών- εκδοθεισών αδειών ικανότητος οδηγών, ωσαύτως επί εν έτος από ημερομηνίας εισόδου του οδηγού μετά του οχήματος εντός της ελληνικής επικρατείας. Ως εκ τούτου, κατοχή διεθνούς αδείας ικανότητος οδηγού, του λοιπού δεν απαιτείται αμφοτέρωθεν. Συμφώνως τη επιθυμία σας, συννημένως υποβάλλομεν 5 υποδείγματα εντύπων αυστριακών αδειών ικανότητος οδηγών. Το Ομοσπονδιακόν Υπουργείον Εξωτερικών δράττεται αυτής της ευκαιρίας ίνα ανανεώση την προς την Βασιλικήν Ελληνικήν Πρεσβείαν βαθυτάτην εκτίμησίν του. Βιέννη, 23 Μαρτίου 1972. Άρθρον 2ον Η ισχύς της κυρουμένης Συμφωνίας άρχεται από την 2αν Μαΐου 1972 21.Θ.α.17 Διεθνείς Μεταφορές Επιβατών και Εμπορευμάτων

[Source: greek_legal_code_raptarchis | Tokens: 6667]